cyanic-selkie/wikianc huggingface dataset:
Nattbord
Moderne nattbord er vanligvis små nattbord, ofte med en skuff. De brukes ofte til å støtte elementer som kan være nyttige i løpet av natten, for eksempel en lampe, vekkerklokke, mobiltelefon, bøker, prevensjonsmidler, et glass vann, medisiner, eller en bærbar datamaskin.
NM i ishockey 2018
NM i ishockey 2018 var den 79. sesongen av Norgesmesterskapet i ishockey for menn. De åtte beste lagene fra grunnserien gikk til kvartfinale. Kampene ble spilt best av sju-serier. vant sitt sjuende norgesmesterskap etter å ha vunnet finalen 4–1 i kamper mot.
Mazatlán FC
Mazatlán Futbol Club (stiftet 2. juni 2020) er en mexicansk fotballklubb fra Mazatlán. Klubben overtok plassen til fotballklubben.
I Love You (Don’t You Forget It)
«I Love You (Don't You Forget It)» er en amerikansk sang, skrevet av Henry Mancini (melodi) og Al Stillman (tekst). Det var opprinnelig en instrumental komposisjon som Mancini opprinnelig hadde kalt «Tinpanola».
Perry Como with Mitchell Ayres' Orchestra and the Ray Charles Singers spilte inn sangen i RCA Victor Studio A, New York City, 1. mai 1963. Den ble utgitt på singlen RCA Victor 47-8186 samme år. Produsenter var Hugo & Luigi. B-siden var «One More Mountain».
Svensk versjon
Britt Lindeborg har skrevet en svensk tekst. Den svenske tittelen er «Sju gånger kär».
Progressive Liberal Party
Progressive Liberal Party er et populististisk, liberalt parti på Bahamas.
PLP ble grunnlagt i 1953, tjue år før landet fikk sin uavhengighet. Partiet styrte i 30 år, fra 1967 og 1992 og igjen fra 2002 til 2007. Partiets leder foran den første seieren i 1967 var Lynden Pindling, landets første statsminister.
I nasjonalforsamlingen etter valget i 2007 hadde PLP 18 av 41 seter. Perry Christie er partiets leder og leder av opposisjonen. Christie var statsminister på Bahamas mellom 2. mai 2002 og 2. mai 2007, da valgseieren gikk til Free National Movement, som vant 23 seter. FNMs leder, Hubert Ingraham overtok som landets statsminister. I 2012 ledet Christie på nytt PLP til valgseier og ble statsminister.
Proskynesis
Proskynesis (gresk προσκύνησις) viser til den tradisjonelle persiske handlingen med å bukke og bøye seg i underdanighet overfor en person av høyere sosial status. Jo høyere status, jo lavere måtte man bøye seg. I den østlige ortodokse kirke er begrepet proskynesis benyttet teologisk for å indikere høyaktelse gitt til religiøse ikoner og relikvier. Det er adskilt fra begrepet latria, tilbedelse eller forgudelse som tilfaller Gud alene, og fysiske gester i den vestlige kirke som å bøye seg eller knele foran et alter eller ikon.
Etymologi
Det greske ordet προσκύνησις er avledet fra verbet προσκυνέω, proskyneo, som i seg selv er dannet fra de sammensatte ordene πρός, pros («henimot») og κυνέω, kyneo («kyss»), har den direkte betydningen «kysser mot». Det beskriver holdningen med å underkastelse eller dyrkelse, særlig mot en hersker eller Gud.
På engelsk finnes det lignende begrepet prostrate, «liggende med ansiktet ned» (i underkastelse, dyrkelse etc), men det er opptatt fra latinske prostratus.
Praksis
Ifølge Herodot i hans Historier mottok en person med lik status et kyss på leppene, noen med litt lavere status gav et kyss på kinnet og noen med mye lavere sosial status måtte bøye seg helt ned foran den andre personen foran seg. For grekerne var det å gi proskynesis til en dødelig fullstendig barbarisk og var en latterlig handling. Grekerne var blant de få folkene som, grunnet deres miljø og kultur, hadde en særskilt idé om frihet, uavhengighet og selvstyre. Derfor var det å bøye seg for noen som helst dødelig uaktuelt for dem, og de reserverte den slags holdninger kun for guder.
Anvendelser
Dette kan ha ført til at noen grekere trodde at perserne tilba sin konge, som var den eneste perseren som fikk proskynesis fra alle, og andre misforståelser førte til mistolkninger som skapte kulturelle konflikter. Den er kjent at Aleksander den store foreslo denne skikken som en del av sin politikk for å forene persisk og gresk kultur, men han klarte ikke å få aksept blant sine greske ledsagere (et eksempel kan bli funnet hos hoffhistorikeren Kallisthenes), og til sist insisterte ikke Aleksander på praksisen.
Den romerske keiser Diokletian (284-305 e.Kr.) er vanligvis antatt å ha vært den sin innførte praksisen i Romerriket, noe som utgjorde et brudd med tidligere praksis under Principatet (den første perioden av Romerriket, 27 f.Kr. – 284 e.Kr.), som bevarte formen, om enn ikke hensikten, av et republikansk styre. Imidlertid er det en del antydninger om at en mer uformell utgave av proskynesis allerede var praktisert ved hoffet til Septimius Severus. Den politiske årsaken for denne endringen var å opphøye keiserens rolle fra å være «første borger» til en hersker ikke av denne verden, guddommeliggjort, adskilt fra sine undersåtter, således også redusere sannsynligheten av et vellykket opprør, noe som hadde plaget riket de siste femti årene.
Tilsvarende ble keiseren ikke lenger hyllet som «Imp(erator)» på mynter. Denne tittelen hadde betydningen «feltherre». Isteden ble han hyllet som «D(ominus) N(oster)», det vil si «Vår Herre». Da keiser Konstantin den store gjorde kristendommen til statsreligion ble proskynesis en del av et utarbeidet, detaljert ritual hvor keiseren ble Guds stedfortredende regent på Jorden. Oppsvulminger av titler påvirket også andre ledende posisjoner i riket. Både Justinian I den store og hans hustru Teodora I insisterte både en ekstrem form for proskynesis, selv fra medlemmene i senatet. For dette ble de anklaget av historikeren Prokopios i hans Hemmelige historie.
En anekdote er knyttet til Saint-Clair-sur-Epte-traktaten i 911 hvor norrøne Rollo skulle bli den franske kongens vasall. Det siste punktet ble komplisert da Rollo nektet å knele foran kongen og kysse hans fot. Det ble diskutert og man kom fram til et kompromiss: Rollo grep kongen fot, men uten å knele, men han var så høy at da han løftet armen mistet kongen balansen og falt bakover.
Marinemuseet (Portugal)
Marinemuseet (Portugal) (Portuguese: Museu de Marinha) er sjøfartsmuseet i Lisboa, som er dedikert til alle aspekter av sjøfart og navigasjon i Portugal. Museet administreres av Portugals Marine og ligger i bydelen Belém i Lisboa, i vestfløyen av Jeronimos Kloster som også huser Nasjonalmuseet for arkeologi.
Museets historie er knyttet til Kong Luis av Portugal (1838–1889), som hadde stor interesse for oseanografi og var en dyktig navigatør selv. I 1863 begynte han å samle gjenstander relatert til maritim historie i Portugal, en samling som ble utvidet de neste tiårene, og som kulminerte med innvielsen av Maritime Museum i 1963 på sin nåværende beliggenhet.
Henrik Sjøfareren er viet stor plass i utstillingene.
Utstillingene viser ellers historiske malerier, arkeologiske gjenstander og mange skalamodeller av skip brukt i Portugal fra 14-hundretallet, en samling navigasjonsinstrumenter og kart, kongelige sjalupper, samt Fairey III «Santa Cruz», flyet som krysset Atlanterhavet i 1923, og den portugisiske Marinens første fly, en FBA Type B flygende båt,.
På bare bein
På bare bein er et musikkalbum med Hilde Heltberg, utgitt i 1983.
Gunnar Stavseth
Gunnar Stavseth (født 1943) er en norsk journalist og politiker (H).
Han er sønn av Reidar Stavseth fra Trondheim, som var redaktør i en rekke høyreaviser rundt om i landet, og som kombinerte journalistikken med politiske verv.
Han studerte historie, geografi og statsvitenskap ved Universitetet i Oslo. Han ble cand.mag. i 1968. I løpet av studietiden var han formann i Den Konservative Studenterforening, viseformann i Det Norske Studentersamfund og medlem av redaksjonsrådet for tidsskriftet Minerva.
Stavseth begynte journalistkarrieren i Adresseavisen i 1968 og gikk til Aftenposten i 1971. Han møtte en kort periode som varamann på Stortinget for Sør-Trøndelag i perioden 1969–1973. Han var også viseformann i Sør-Trøndelag Høyre.
I 1973 ble han redaksjonssekretær for Norges Industri, et magasin utgitt av Norges Industriforbund, hvor han i 1979 ble ansvarlig redaktør. Han hadde også verv i Fagpressens redaktørforening.
I 1983 ble Stavseth sjefredaktør ved Norpress, tidligere Høyres Pressebyrå. Han mente det var riktig å fristille byrået fra partiet, men holdt fast ved den verdikonservative tradisjonen fra partipressens dager. Han trådte tilbake i 1997, etter konflikt med eierne i Orkla. Da han gikk av, ble han utnevnt til æresmedlem av Den Konservative Presses Forening.
Han arbeidet deretter ved informasjonsenheten i Kommunal- og regionaldepartementet.
Heierstuveien (Oslo)
Heierstuveien (1-27, 2-42) er en vei i Oslo som ligger i bydel Nordre Aker. Veien ligger i utkanten av boligstrøket Korsvoll.
Heierstuveien er ca. 285 meter lang, og går fra Tåsenveien til Carl Kjelsens vei.
Carmela Allucci
Carmela Allucci (født 22. januar 1970) er en italiensk vannpolospiller.
Hun representerte Italia under Sommer-OL 2004 i Athen, hvor laget hennes tok gull.
Kong Haakon VIIs minnemedalje
'''Kong Haakon VIIs minnemedalje 1. oktober 1957''' er en medalje som ble innstiftet til minne om den avdøde kongen i anledning hans begravelse. Kong Haakon VIIs gravferd fant sted 1. oktober 1957.
Utførelse
Medaljen er i gull og sølv og bærer på advers Kong Haakons portrett. Kongen er avbildet uten krone etter myntgravør Ivar Throndsens portrett. Portrettet er omgitt av omskriften «HAAKON • VII • NORGES • KONGE •». Revers viser kongens monogram. Medaljongen har en kongekrone på toppen. Den er opphengt i et rødt bånd, som har en sølvspenne med innskriften «1. OKTOBER 1957».
Tildeling
Minnemedaljen ble tildelt personer som hadde oppgaver i forbindelse med kongens gravferd. I gull ble det utdelt 26 medaljer, for det meste til militære. Det ble utdelt 54 sølvmedaljer, 48 av dem til offiserer fra Hæren, Sjøforsvaret og Luftforsvaret, som ledet æresavdelingene ved gravferden.
Fiskene
Fiskene (latin Pisces) er et stjernebilde på den nordlige himmelhalvkulen.
Kong Haakon VIIs minnemedalje
Rangering
Medaljen rangerer som nummer 30 i rekken av offisielle norske utmerkelser.
Fiskene
«Fiskene» er også et stjernetegn innen astrologi, en gammel spådomskunst basert på overtro om planeters og stjernes påvirkningskraft på livet på jorda.
Gul sankthansmåler
Gul sankthansmåler (Cabera exanthemata) er en sommerfugl i gruppen av de egentlige målere (Geometridae). I Norge er den vanlig nord til Nordland, og er også funnet i Øst-Finnmark. Den ligner på hvit sankthansmåler (Cabera pusaria), men skiller seg fra denne på at vingenes tverrbånd er brune og krumme.
Utseende
En middelsstor (vingespenn 30 – 35 mm), slank måler, gråhvit, vingene med spredte, brunlige skjell. Antennene er fjærformede hos hannen, trådformede hos hunnen. Forvingen har tre brune, nokså sterkt bølgete, tverrbånd som danner en kurve, bakvingen har to slike tverrbånd. Larven er brun med gule flekker på ryggen.
Levevis
Gul sankthansmåler finnes i fuktig løvskog og myrlendte områder med seljebusker. Larvene lever på osp (Populus tremula) og selje (Salix caprea). De voksne sommerfuglene flyr om natten og kommer gjerne til lys, men de blir også lett skremt opp om dagen. Flygetiden er ikke så kort som det norske navnet kan tyde på, man kan treffe på disse målerne mellom mai og august.
Utbredelse
Gul sankthansmåler er en vidt utbredt arte, som finnes i praktisk talt hele den palearktiske sone bortsett fra lengst i sør. Den finnes også i Alaska og de vestlige provinsene i Canada østover til Manitoba. I Norge er den vanlig nord til Nordland, og forekommer også i Øst-Finnmark.
Modena
Modena (lat. Mutina) er en norditaliensk universitetsby på sørsiden av Posletten. Den er en moderne industriby med et gammelt bysentrum intakt (Centro Storico). Byen ligger i regionen Emilia-Romagna og er hovedstad i provinsen Modena.
Byen Modena har omkring 175 000 innbyggere. Universitetet i byen (Università degli Studi Modena e Reggio Emilia) ble grunnlagt allerede i 1175. Modena er også sete for et katolsk erkebispedømme.
Konkurs
Konkurs er et juridisk begrep som beskriver det å ta samlet beslag i alle eiendelene til en skyldner for gjennom salg å dekke inn fordringshavernes utestående. Det skilles mellom selskapskonkurs og personlig konkurs. Konkursbehandling foregår i tingretten og er regulert av konkursloven. Et konkursbo, styrt av en bobestyrer, overtar forvaltningen av den konkursrammedes eiendeler ved åpning av konkurs. Eldre betegnelser er fallitt og bankerott. Intrigen i Bjørnstjerne Bjørnsons En Fallit (1875) bygger på rettstilstanden før 1860: Bankene kan ikke slå grosserer Tjælde konkurs, derfor må advokat Berent overtale ham til å gjøre oppbud.
Konkursretten reguleres i norsk rett særlig av konkursloven og dekningsloven, som begge er fra 1984, samt av rekonstruksjonsloven fra 2020. Også andre lover kan få betydning, først og fremst tvangsfullbyrdelsesloven fra 1992 og panteloven fra 1980.
Vilkår for at konkurs kan inntreffe
Et vilkår for å slå noen konkurs er at vedkommende er insolvent. Dette er tilfelle dersom debitors faktiske og fremtidig forventede inntekter ikke er tilstrekkelig til å dekke løpende utgifter (illikviditet) og det er heller ikke er mulig å oppnå dekning ved å selge alle debitors aktiva (insuffisiens). For at konkurs kan åpnes forutsettes det dessuten at begjæring om dette er kommet inn til retten. Debitor kan velge å selv slå seg konkurs, men som oftest vil begjæringen komme fra en fordringshaver. Å unnlate å slå seg selv konkurs (ev. å begjære gjeldsforhandling) vil i enkelte tilfeller kunne være straffbart, dersom den økonomiske situasjonen er prekær og debitor må forstå dette, jf. straffeloven § 407.
Grunner til at konkurs kan inntreffe
Konkurranse eller manglende markedsgrunnlag er typiske grunner til at insolvens kan inntreffe. Endringer i markedet eller andre praktiske rammebetingelser for en virksomhet kan gi omsetningssvikt eller økte kostnader. For næringsdrivende kan det være det av vital betydning å holde seg orientert om markeds- og bedriftssituasjonen.
Gjennomføring av konkursbehandling
Bobestyrers oppgave er å skaffe midler til å dekke mest mulig av den konkursrammedes gjeld. Han må herunder undersøke om noen av debitors disposisjoner forut for konkursen kan være gjenstand for omstøtelse til fordel for kreditorfellesskapet. Det vil være opp til bostyreren hvordan dekningen skal foregå. Alternativet er gjerne å enten selge hele debitors virksomhet samlet (mest praktisk ved selskapskonkurs) eller å selge gjenstander hver for seg. Salg kan skje enten underhånden (dvs. på vanlig måte ved forespørsler i markedet) eller på offentlig auksjon. Enkelte krav har ved oppgjør prioritet foran (dekkes før) andre, især gjelder dette lønnskrav samt avgifts- og skattekrav. Lønn til arbeidstakere i et selskap som er konkurs, dekkes i oppsigelsestiden som definert av arbeidsmiljøloven eller gjeldende tariffavtale av NAV Lønnsgaranti. Ellers vil oppgjøret skje ved at det avregnes hvor stor del av kreditorenes samlede krav det er dekning for i boet (dividenden). Kreditorene vil så få dekket dividenden av sitt krav (f.eks. 25% av kravet dersom dividenden er på dette).
Kommer skyldnerens bo under konkursbehandling, har konkursboet rett til å tre inn i de gjensidig tyngende avtaler skyldneren har sluttet, og konkursboet trer uten særskilt vedtagelse inn i arbeidsavtale med arbeidstaker i skyldnerens ervervsvirksomhet.
Dersom det er udekket restgjeld ved konkursens avslutning blir denne ikke slettet, jf. dekningsloven § 6-6. Er det et selskap det er snakk om vil bortfall av restgjelden imidlertid likevel være realiteten, ettersom selskapet etter konkursen vil opphøre å eksistere, slik at det ikke lenger er noen å rette kravene mot. Unntak gjelder hvis det er snakk om et ansvarlig selskap, eller andre selskapsformer der deltakerne er personlig ansvarlig for selskapets forpliktelser. Her vil deltakerne vedbli å være ansvarlige for gjelden inntil den eventuelt foreldes eller faller bort på andre måter.
Niels Finsens gøta
Niels Finsens gøta (Niels Finsens gate) er hovedgaten i Tórshavn på Færøyene. Den er delvis en gågate.
Gaten har mange butikker og kontorer. I gaten ligger også rådhuset, biblioteket, teateret (Sjónleikarhúsið) og flere bevertningssteder. I gatens nedre, sørøstlige ende ligger torget Vaglið med Lagtinget og H.N. Jacobsens Bókahandil. Bygningsmiljøet er en blanding av nyere og eldre stilarter.
Gaten og torget er ofte brukt for taler, parader, konserter og dans under Ólavsøka og andre festiviteter.
H.N. Jacobsens Bókahandil
H.N. Jacobsens Bókahandil er en bokhandel i Tórshavn på Færøyene. Den ble grunnlagt av Hans Nicolai Jacobsen under Ólavsøka 29. juli 1865, og er dermed en av Færøyenes eldste bedrifter.
Jacobsen lærte seg håndverket som bokbinder før han etablerte bokhandelen. Den lå først i den daværende hovedgaten Gongin (på Tinganes), men flyttet i 1918 til Vagslið, i den ene enden av Niels Finsens gøta, i bygningen som tidligere var Tórshavns realskole. I dag tjener halve bygningen som turistkontor, og H.N. Jacobsens Bókahandil driver i tillegg en avdeling med antikvariske bøker.
Trygve J. B. Hoff
Trygve Jacob Broch Hoff (født, død ) var en norsk økonom, forfatter og redaktør for tidsskriftet Farmand.
Hoff kjøpte Farmand i 1935, og drev det frem til å bli et av Norges ledende organ for samfunnsdebatt. Hans redaksjonelle linje var klar. Han kjempet for det frie næringsliv, og var en motstander av reguleringspolitikken som vokste frem i 1930-årene. I programartikkelen fra 1935 skrev han: «Vi ser ikke kun på denne kamp for næringslivets frihet fra et økonomisk standpunkt. Vi betrakter den som et ledd i kampen for den personlige frihet og talefriheten. Både i diktaturstatene og her hjemme går kampen mot næringslivets frihet hånd i hånd med kampen mot den personlige frihet og ytringsfriheten.»
Hoff advarte tidlig mot såvel nazisme som kommunisme. Farmand ble også, som den første norske publikasjonen, stanset av okkupasjonsmyndighetene umiddelbart etter den tyske invasjonen 9. april 1940.
I 1938 forsvarte Hoff doktorgradsavhandlingen sin ved Universitetet i Oslo. Temaet for avhandlingen var kalkulasjonsproblemet i en sosialistisk planøkonomi. Spørsmålet han gjorde rede for, var om det var mulig å sikre effektiv ressursbruk når informasjonen som er gitt gjennom desentralisert prisfastsettelse, ikke produserer parametre for effektivitetsvurdering.
Hoffs konklusjon var entydig. Sosialistiske økonomier vil i det lange løp utnytte ressursene de har til rådighet på en ineffektiv måte. Det vil ikke være mulig å skape alternative måter å bringe til veie informasjonen som markedspriser gir.
Til tross for mye positiv omtale og publisitet fikk boken liten innflytelse blant norske fagøkonomer. Ifølge Tore Jørgen Hanisch og Arild Sæther skyldtes dette antagelig at professor Ragnar Frisch var sterkt uenig med Hoff både når det gjaldt politikk og metode. Grunnen kan også ha vært at Hoff ikke var noen faglig pioner. Han var ingen godt teknisk skolert økonom, og holdt seg konsekvent til en litterær form i sitt forfatterskap. Ifølge Lars Peder Nordbakken bar boken om økonomisk kalkulasjon i sosialistiske samfunn i første rekke preg av å være en oversiktlig litteraturanalyse.
Mens han arbeidet med dokto­ravhandlingen, hadde Hoff kontakt med Friedrich von Hayek og Ludwig von Mises. Kontakten og vennskapet med Hayek førte til at da sistnevnte tok initiativet til å danne Mont Pelerin Society. I 1948 ble Hoff bedt om å være med som en av stifterne. Senere ble også hans sønn Ole Jacob Hoff medlem av Mont Pelerin Society. Kontakten med medlemmene av Mont Pelerin Society kom til å prege Trygve Hoff betydelig. Mont Pelerin ble betegnet som et «åndehull» der det var mulig for likesinnede liberalistiske intellektuelle å diskutere, utveksle og utvikle ideer.
Hoffs største arbeidsinnsats ble likevel tidsskriftet, der han ukentlig leverte aktuelle innslag, dels i form av ledere og kommentarer og dels som småbetraktninger. Han var også tidlig ute som abonnent på det britiske bladet Punch, og fikk adgang til deres beste vitsetegninger ved å bevise at han eide hele første årgang, noe han selv fortalte.
Hubert Ingraham
Hubert Alexander Ingraham (født 4. august 1947 i Pine Ridge på Grand Bahama) var statsminister på Bahamas fra 2007 til 2012. Han var tidligere vært statsminister i perioden fra 1992 til 2002. Han er medlem av partiet Free National Movement (FNM).
Etter valgseieren til Progressive Liberal Party i parlamentsvalget i 2002, mistet Ingraham statsministervervet. FNM kom imidlertid sterkt tilbake i parlamentsvalget i mai 2007, og fra 4. mai 2007 var Ingraham igjen Bahamas' statsminister. PLP tapte valget i 2012 og han gikk av som partileder. Han ble 8. mai 2012 etterfulgt som statsminister av Perry Christie.
Noe vi deler
Noe vi deler er et musikkalbum med Hilde Heltberg, utgitt i 1985.
Romain Grosjean
Romain Grosjean (født 17. april 1986 i Genève, Sveits) en fransk/sveitsisk Formel 1-fører som kjører med fransk lisens. Fra 2016 har han kjørt for Haas. Grosjean har tidligere deltatt i GP2, GP2 Asia Series, GT1 World Championship og Formel 3 Euroseries.
University of Chicago
University of Chicago  er et privat forskningsbasert universitet i Chicago, Illinois. Lærestedet har også campuser i London, Paris og Singapore. Universitetet inntar i 2008 åttendeplass globalt på Times´ liste over verdens beste universiteter.
Romain Grosjean
Renault (2009)
Den 3. august 2009 bekreftet Nelson Piquet jr. at hans kontrakt med Renault var avsluttet med umiddelbar effekt, og Renault bekreftet senere at Grosjean skulle overta setet hans med umiddelbar effekt. Grosjean debuterte under Europas Grand Prix, og endte løpet på en 15.-plass. Han tok en ny 15.-plass under Italia, og tok sin beste plassering for sesongen i Brasil med en 13.-plass. Han endte sesongen uten poeng, og mistet setet sitt til Vitalij Petrov før 2010-sesongen.
Den 9. desember 2011 ble det kunngjort at Romain Grosjean i -sesongen skulle kjøre for Lotus, som hadde overtatt det tidligere Renault-teamet.
FIA GT1 og Auto GP
Uten et sete i Formel 1 for 2010-sesongen, gikk Grosjean over til FIA GT1 serien hvor han kjører en Ford GT1 for Matech Competition.
Grosjean tok poleposition foran debuten sin i Auto GP, tidligere Euroseries 3000, den 26. juni 2010. Han skal kjøre for DAMS, Renaults «juniorlag» i GP2. Andre førere som kjører i dette mesterskapet er tidligere Formel 1-fører og verdensmester i GP2 Giorgio Pantano, Renaults nye testfører Jan Charouz og tidligere GP2-fører Luca Filippi.
Fullstendige Formel 1-resultater
(Forklaring) (Resultater i uthevet skrift indikerer pole position, resultater i kursiv indikerer raskeste runde)
Noter til tabellene:
University of Chicago
Historie og utvikling
I 1894 – 1904 var John Dewey tilsatt ved University of Chicago hvor han formet sine tanker i en empirisk teori om pragmatisme. Universitetet var en sentral institusjon i utviklingen av atombomben under 2. verdenskrig. Den italienske fysikeren Enrico Fermi deltok i Manhattanprosjektet og var ansatt ved universitetet. Arkeologen James Henry Breasted utviklet amerikansk egyptologi og studier av oldtidens Midtøsten ved University of Chicago fra 1894.
Forskere fra universitetet har dominert samfunnsøkonomisk vitenskap, med professorer som Milton Friedman, Gary Becker og George Stigler.
Skoler og avdelinger
Skolene ved University of Chicago er:
Forskning og ressurser
Graduate School of Business oppnår ekstremt høye rangeringer faglig, som regel blant de 2-3 høyeste blant business-skoler i USA. Forskere og forelesere her omfatter nobelprisvinnere som Milton Friedman, Gary Becker, Robert Fogel, George Stigler og Myron Scholes. Tidligere studenter omfatter Oracle-gründer Larry Ellison.
Blant tidligere studenter ved Law School finner vi de tidligere justisministrene John Ashcroft og Ramsey Clark og James B. Comey, mens president Barack Obama har forelest her i flere år. School of Social Service Administration rangeres også helt i toppen blant amerikanske universiteter innen utdanning av sosialarbeidere.
Skolepengene ved University of Chicago var US$ 34 005 i 2006, et nivå som lå over semesteravgiften ved f.eks Harvard University.
Yerkes-observatoriet i Wisconsin har verdens største refraktor-teleskop.
Vindens skygge
Vindens skygge (originalt La sombra del viento) er en roman fra 2001, skrevet av den spanske forfatteren Carlos Ruiz Zafón. Boken ble en internasjonal bestselger, oversatt til 30 språk og lansert i over 40 land. Boken ble lansert på norsk for første gang i 2004, og har solgt i over 200,000 eksemplarer i Norge.
Før dette hadde den allerede oppnådd stor suksess i Europa, hvor den toppet bestselgerlistene i Spania for flere uker, og fikk hyllest fra den tyske eks-visekanselleren og eks-utenriksminister Joschka Fischer.
I hans egen hjemby Barcelona, som er kjærlig beskrevet i boken, tok likevel mange katalanske nasjonalister anstøt av at Zafón hadde skrevet den på kastiljansk istedenfor katalansk.
Zafón har senere utgitt tre bøker i samme serie: Engelens spill, Himmelens fange og El laberinto de los espíritus. Den siste har foreløpig ingen norsk oversettelse.
Handling
Romanens handling er satt til Barcelona i Spania etter den spanske borgerkrigen, og handler om den unge bokhandlersønnen Daniel. En dag like etter krigen tar Daniels far ham med til De glemte bøkers kirkegård, et digert bibliotek der gamle, glemte bøker blir tatt vare på av noen få utvalgte initiativtakere. Ifølge tradisjonen skal alle som blir presentert for dette stedet adoptere en bok som de må ta vare på resten av livet. Daniel velger en bok kalt Vindens skygge, skrevet av Julian Carax. Den natten tar han med seg boken hjem og leser den, fullstendig oppslukt.
Daniel forsøker så å finne andre bøker av samme forfatter, men finner ingen. Alt han kommer over er historien om en merkelig mann som kaller seg Lain Coubert, oppkalt etter en av figurene i Vindens skygge som etterhvert viste seg å være djevelen. Coubert har oppsøkt bøker skrevet av Julian Carax i flere tiår, og brent dem etterhvert som han kom over dem. Når den mystiske figuren finner Daniel, forsøker han å få ham til å selge boken. Daniel, som blir vettskremt, tar med seg boken tilbake til bøkenes kirkegård. Men Daniel har allerede havnet midt oppe i en historie som begynte for mange år siden, og som vil true hans eget liv.
Morten Anstorp Rosenkvist
Morten Anstorp Rosenkvist (født 1978) er en norsk statstjenestemann. Han er direktør i Statens lånekasse for utdanning og blir fra 1. januar 2023 direktør i Utdanningsdirektoratet.
Rosenkvist tok videregående ved Foss videregående skole med utveksling ved McLean High School i USA. Han fullførte utdanning statsvitenskap i 2005 og skrev masteroppgave om russisk oljepolitikk og oljerørledninger i Kaukasus.
Fra 2006 arbeidet han i Kunnskapsdepartementet. Fra 2013 til 2016 var han avdelingsdirektør i analyseseksjonen i Kunnskapsdepartementet, før han ble ekspedisjonssjef i departementets barnehageavdeling frem til 2018. Han ble da ekspedisjonssjef i avdelingen for videregående opplæring, fagskole og kompetansepolitikk. Fra 2021 til 2022 var han direktør for Statens lånekasse for utdanning.
When a Girl Loves (1919)
When a Girl Loves er en amerikansk stumfilm fra 1919, regissert av Phillips Smalley og Lois Weber.
Handling
En pastor og hans unge datter Bess reiser vestover i USA hvor han håper at hans skrantende helse kan bli bedre. De blir involvert med en beryktet fredløs, kalt Eagle Ryan.
Den fredløse blir påvirket av religionens kraft, sammen med Bess sin milde overtalelse. Ryan blir derfor reformert fra sitt tidligere liv fylt med kriminalitet, og blir etter hvert tilgitt av alle byens innbyggere.
Cristorhodopina
Cristorhodopina er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
Middelsstore, slanke, brunspraglete trebukker. Antennene er omtrent dobbelt så lange som kroppen, også hos hunnene.
Levevis
Som de fleste andre trebukker borer larvene i ved.
Utbredelse
Arten lever i Assam.
Systematisk inndeling
Disse slektene blir noen ganger plassert i Desmiphorini.
Dagfiol
Dagfiol (Hesperis matronalis) er en toårig plante i korsblomstfamilien som opprinnelig kommer fra Italia. Dagfiol har enten hvite, rosa eller fiolette blomster som på kvelden dufter godt. Den er vurdert til høy risiko på fremmedartslista per 2018.
Navn
Det vitenskapelige navnet hesperis, er gresk og betyr «aften». Dagfiol har to nære slektninger, russedagfiol (Hesperis pycnotricha) og skumringsfiol (Hesperis tristis).
Utbredelse
I Norge finnes planten mange steder nordover til Trøndelag og ofte har den forvillet seg fra hager. Dagfiol trives best på frisk og næringsrik jord, i full sol eller halvskygge. Hvis blomsten kuttes ned rett etter blomstring, kan den bli flerårig og dermed komme tilbake flere år på rad.
Bruk
Hele blomsten er spiselig. Den kan konserveres i smør, sukker, sirup eller eddik. Unge blader kan erstatte salatsennep. Den er en gammel og populær prydplante som har vært dyrket i århundrer. Tidligere ble dagfiol brukt som medisin mot hoste, plager i luftveiene og mot skjørbuk, gikt og nyrestein.
Belgia under Vinter-OL 1988
Belgia under Vinter-OL 1988. Én kvinnelig sportsutøver fra Belgia deltok i kunstløp under Vinter-OL 1988 i Calgary i Canada. Belgia vant ikke noen medaljer, beste plassering var en 17.-plass i damenes kunstløp.
Albertville
Albertville er en kommune i departementet Savoie i regionen Auvergne-Rhône-Alpes sørøst i Frankrike.
Byen er best kjent for å ha arrangert Vinter-OL i 1992.
Befolkningsutvikling
Antallet innbyggere i kommunen Albertville
Geografi
Byen ligger like ved stedet hvor elvene Arly og Isère møtes.
Mario Ravagnan
Mario Ravagnan (født 18. desember 1930 i Padova, død 13. desember 2006 i Torino) var en italiensk fekter som deltok i de olympiske leker 1956 i Melbourne, 1960 i Roma og 1964 i Tokyo.
Klevstrand prestegjeld
Klevstrand prestegjeld var et prestegjeld tilhørende Skien prosti i Agder og Telemark bispedømme i Den norske kirke. Det omfattet Klevstrand sogn i Porsgrunn kommune i Telemark fylke, og hovedkirken var Herøya kirke.
Mario Ravagnan
Ravagnan vant en olympisk bronsemedalje i fekting under Sommer-OL 1960 i Roma. Han var med på det italienske laget som kom på tredjeplass i lagkonkurransen i sabel bak Ungarn og Polen. De andre på laget var Wladimiro Calarese, Giampaolo Calanchini, Pierluigi Chicca og Roberto Ferrari.
Klevstrand prestegjeld
Klevstrand prestegjeld og dets sogn er nå en del av Porsgrunn kirkelige fellesråd underlagt Skien prosti.
Historikk
Fra 1. januar 1985 ble Herøya kapelldistrikt og området Stridsklev/Hovet i Porsgrunn kommune skilt ut fra Eidanger prestegjeld, som et nytt Klevstrand prestegjeld.
Ved avviklingen bestod Klevstrand prestegjeld av menigheten i Stridsklev.
Fra 2004 ble prestegjeldene som administrativ enhet faset ut av Den norske kirke, og fra 2012 gikk det også ut av lovverket.
Simdega (distrikt)
Simdega (hindi: सिमडेगा जिला ) er et distrikt i den indiske delstaten Jharkhand. Distriktets hovedstad er Simdega.
Demografi
Ved folketellingen i 2011 var det 599,813 innbyggere i distriktet, mot 514,320 i 2001. Den urbane befolkningen utgjør 7,16 % av befolkningen.
Barn i alderen 0 til 6 år utgjorde 15,22 % i 2011 mot 17,62 % i 2001. Antallet jenter i den alderen per tusen gutter er 975 i 2011 mot 978 i 2001.
Dickie Moore
Dickie Moore, født John Richard Moore Jr. 12. september 1925 i Los Angeles, California, var en amerikansk skuespiller. Moore begynte som barneskuespiller i Hollywood på slutten av stumfilmperioden under navnet Dickie Moore. Han var en populær barne- og ungdomsskuespiller fram til siste halvdel av 1930-tallet.
FC Juárez
Fútbol Club Juárez (stiftet 29. mai 2015) er en mexicansk fotballklubb fra Ciudad Juárez, som ligger på grensen til Texas i USA.
Lowbrow
Lowbrow er et amerikansk uttrykk som beskriver en form for folkelig, uakademisk, undergrunnskunst som oppsto i området Los Angeles i California på slutten av 1970-tallet. Lowbrow betyr «senket øyenbryn» i motsetning til highbrow som henviser til høyere samfunnsklasser, eller som uttrykk for noe som er snobbet eller intellektuell. Lowbrow er utstrakt populistisk kunstbevegelse som har en broket bakgrunn og opprinnelse i undergrunnstegneserier, pønkrock, gatekultur, kustom kulture (brukskunst som dekorasjon og malerier på veteranbiler) og andre subkulturer. Lowbrow er også tidvis kalt for popsurrealisme. Lowbrow er ofte humoristisk, tidvis er humoren lystig og livsbejaende, andre ganger ondskapsfull eller sarkastisk. Lowbrow uttrykker seg hovedsakelig i tradisjonelle medier som malerier, men tidvis også i leketøy, veggtapet, digital kunst og skulptur. Mange av de som er utøvere av lowbrow er ofte svært dyktige, men ikke alle har akademisk bakgrunn.
Historie og bakgrunn
En del av de første kunstnere som skapte hva som siden ble kjent som lowbrow-kunst var tegnere som laget undergrunnstegneserier som Robert Williams og Gary Panter. Tidlige framvisninger skjedde på alternative gallerier i New York og Los Angeles som Psychedelic Solutions Gallery i Greenwich Village i New York City drevet av Jacaeber Kastor, La Luz de Jesus drevet av Billy Shire og galleriet 01 i Hollywood, drevet av John Pochna. Bevegelsen vokste gradvis fra sin spede begynnelse med hundrevis av kunstnere som tilpasset seg stilen. Etter hvert som antallet utøvere ble flere kom det også flere gallerier til som viste fram lowbrow; Julie Rico Gallery og Bess Cutler Gallery viste begge importerte kunstnere og bidro til utvide hva som begrepet lowbrow dekket av uttrykksformer. Et eget magasin som skrev om lowbrow, Juxtapoz, drevet av Robert Williams, første gang utgitt i 1994 har vært en støttespiller for vurderinger av lowbrow-kunst og bidratt direkte til at bevegelsen har fått økt oppmerksomhet.
Opprinnelsen til selve uttrykket «lowbrow» skal etter sigende ha kommet fra Robert Williams i utgave av magasinet Juxtapoz for februar 2006. Williams uttralte at i 1979 besluttet Gilbert Shelton, utgiveren av tegneserieforlaget Rip-Off Press, å utgi en bok med Williams' malerier. Williams sa han besluttet å gi boken den nedvurderende tittelen ''The Lowbrow Art of Robt. Williams'', ettersom ingen kunstinstitusjon ville anerkjenne hans form for kunst. «Lovbrow» ble også benyttet av Williams i opposisjon til begrepet «highbrow». Han har uttalt at navnet ble stående selv om han nå føler at det ikke lenger er helt dekkende. Selv refererer han til bevegelsen som «tegneserie-befengt abstrakt surrealisme» Skjønt han har også referert til sine egne verker som «konsepsjonell realisme».
Lowbrow er også blitt referert til som popsurrealisme. Kirsten Anderson, som redigerte boken Pop Surrealism, betraktet popsurrealisme og lowbrow som beslektet, men likevel adskilte kunstbevegelser. Matt Dukes Jordan, forfatteren av boken Weirdo Deluxe, ser derimot begrepene som synonyme.
Akademisk vurdering av lowbrow
Museer, kunstkritikere, tradisjonelle kunstgallerier og lignende har vært usikre på statusen til lowbrow i forhold til den tradisjonelle kunstverden, og til dags dato har lowbrow i stor grad blitt ekskludert eller utelatt. Det har dog ikke hindret en del samlere til å kjøpe verker av såkalt lowbrow-kunst og således åpenbart hatt glede av kunsten. En del kunstkritikere tviler på at lowbrow er en «reell» kunstbevegelse og det er derfor svært lite akademisk vurdering av den. Det faste argumentet til kunstkritikerne og kunsthistorikerne er at kritisk eller akademisk vurdering oppstår naturlig fra kunstbevegelsen selv, og når et større omfang av kritikere blir trukket mot disse skriftene for å informere deres egen vurdering. Den åpenbare mangelen av intern kritikk i skriftlig form kan ha sin bakgrunn til at mange utøvere av lowbrow ikke har sin bakgrunn innenfor akademisk skolering, men kommet fra en bakgrunn av brukskunst som illustrasjon, tatovering og tegneserier. Mange er selvlærte og mangler den naturlige kontaktflaten til museer og kunstskoler.
Det er blitt spekulert i at den tradisjonelle kunstverden har vanskeligheter med lowbrow-kunstens figurative fokus, dens kultivering av det fortellende (narrative), og dens sterke verdsetting av teknisk håndverk i motsetningen til ånd og intellektuell erkjennelse som kan betraktes som viktig verdigrunnlag innenfor dagens moderne kunst. Denne vurdering står ikke i motsetning til at en rekke kunstnere som startet deres karriere i alternative gallerier som viste lowbrow i dag stiller ut i tradisjonelle kunstgallerier. Eksempler er Joe Coleman, Mark Ryden (fra hans utstilling 'Tree Show' i 2007), Robert Williams, Ciou, Manuel Ocampo, Georganne Deen, og brødrene Clayton.
Litteratur
Det finnes en del litteratur som tilbyr et utsnitt av lowbrows historie, blant følgende:
Det finnes også bøker om enkelte individuelle utøvere av lowbrow, blant annet Mark Ryden, Robert Williams, Joe Coleman, SHAG (Josh Agle), Niagara (kunstneren), Stacy Lande, Todd Schorr, Camille Rose Garcia, Alex Pardee og Elizabeth McGrath.
Av kunstmagasiner finnes blant:
Altså
Altså er et norsk papirmagasin som utgis av IEC Publishing AS, et selskap som ble opprettet i 2018 for utgi Altså. Magasinet har kvinner som målgruppe, og har som forretningsidé å publisere redaksjonelt stoff uten reklame. Magasinet kom ut for første gang 11. juni 2019, og kom med tre utgaver årlig de første to årene.
Opplag
Bekreftede netto opplagstall fra Mediebedriftenes Landsforening:
Bent Pateys diskografi
Bent Pateys diskografi er en oversikt over Bent Pateys plateutgivelser fra 1974.
Svend Karlsen
Svend Viking Karlsen (født 6. oktober 1967 i Drammen, Buskerud) er en norsk tidligere strongman, styrkeløfter og kroppsbygger. Han er mest kjent for å ha vunnet strongman-konkurransen Verdens sterkeste mann i 2001. Karlsen var gift med nå avdøde Lene Alexandra Karlsen, som han har sønnen Svend Alexander sammen med. Tidligere var han sammen med den jevnaldrende kroppsbyggeren Nanna Bjone.
Biografi
Svend Karlsen ble født 6. oktober 1967, og vokste opp i Krokstadelva utenfor Drammen. Senere har han bodd ti år i Kristiansand, før han flyttet tilbake til Krokstadelva. Karlsen slo for alvor gjennom i styrkeløft da han som 18-åring i løpet av første halvår 1986 vant gull i både junior-NM og nordisk juniormesterskap, vant sølvmedlaje i senior-NM, og vant bronsemedalje i junior-EM. Han var opprinnelig med i troppen som 6. september 1986 skulle reise til junior-VM i India, men Norges Idrettsforbund fikk mistanke til ham etter å ha mottatt tips om at han hadde brukt anabole steroider. Han ble derfor innkalt til dopingprøve 22. august 1986. Dopingprøven var positiv, og Karlsen fikk en to års utestengelsesdom fra NIF. Mens Karlsen var utestengt for doping, meldte han seg på Stavanger Grand Prix i kroppbygging, som skulle gå av stabelen 9. april 1988. Da det ble oppdaget at han var utestengt for dopingmisbruk fikk han ikke delta.
Pachydemocera
Pachydemocera er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
En liten (ca. 9 millimeter), avlang, blank, gulbrun oldenborre. Oversiden er ikke påfallende hårete. "Snuten" (clypeus) er ovalt forlenget. Antennene er 10-leddete, de sju ytterste leddene deltar i viften, som har lange blader. Pronotum har avrundede sidekanter og noe innbuktet forkant slik at forhjørnene er tydelige, spredt og nokså fint punktert. Dekkvingene er parallellsidige med læraktig struktur og tre svake lengderibber.
Plectroscapus
Plectroscapus er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Pachydemocera
Utbredelse
Arten forekommer i Syria og på Rhodos (dermed sannsynligvis også i Tyrkia).
Plectroscapus
Utseende
Stenobiini er middelsstore, brunlige trebukker. Antennene er omtrent så lange som kroppen. Dekkvingene har markerte "skuldre" og er jevnt tilsmalnede bakover fra disse. Oversiden er knudrete.
Levevis
Som de fleste andre trebukker borer larvene i ved.
Utbredelse
Arten er kjent fra Kamerun og Nigeria.
Grensevakt (album)
Grensevakt er et musikkalbum med Ole Paus, utgitt i 1984.
Flettepil
Flettepil (Salix x molissima eller Salix triandra x viminalis) er et relativt sjeldent, hybrid løvtre i pilefamilien / vierfamilien (Salicaceae). Det er en krysning av artene mandelpil og kurvpil, og blir en opptil 5 meter høy busk. Det har blitt dyrket i Norden og er naturalisert på spredte steder i storbyområder i Danmark, Finland (Helsingfors), i Sverige (Stockholm) og på sørøstlandet i Norge (Oslo, Lista, Stavanger). Den er sjelden i hele Norden, men mer vanlig lengre sør.
Barken er grønn eller grønnbrun, og unge skudd er tett hårete. De olivengrønne knoppene er 5-11 mm lange, og rette (parallelle med stilken) eller litt utoverbøyde med tidvis behåring. De blanke og lyst klargrønne, fintannede bladene er 5-12 cm lange og lyse- eller rødgrønne med silkehår under, bladstilken har helt tydelige kjertler. Bladet er smalt, om lag 5-10 ganger lengre enn det er bredt, og er bredest før midten (elliptisk) med en relativt smal spiss. Ørebladene har lansettform og kan sitte en god stund på busken.
Flettepil blomstrer i mai-juni med hunnblomster i 2-6 cm lange rakler med blomsterskjell som er omvendt eggformede. Det er nesten utelukkende hunnplanter som forekommer i Norden. Arten vokser i fuktig jord langs strender av innsjøer og elver, eller veigrøfter. Den skilles fra kurvpil ved at sistnevnte har lengre og lett krusete blader.
Flettepil har, som navnet antyder, blitt mye brukt til å flette kurver osv.
Rutemåler
Rutemåler (Chiasmia clathrata) er en sommerfugl i gruppen av de egentlige målere (Geometridae). Denne kontrastrikt fargede arten forekommer over hele Norge.
Levevis
Denne arten lever i åpne områder som blomsterenger og heier. Larvene lever mest på planter i erteblomstfamilien, som kløver (Trifolium spp.), blålusern (Medicago sativa) og erteknappslekta, men kan også leve på maure (Galium spp.). Denne arten kan ha to generasjoner hver sommer og voksne kan påtreffes mellom april og september. Den overvintrer som puppe. De voksne målerne flyr mest om dagen, men kan også være aktive om natten.
Utbredelse
Arten finnes over det meste av den palearktiske sone, fra Nord-Afrika gjennom det meste av Europa østover til Kina, Japan og Korea, også i Iran. I Norge finnes den over nesten hele landet, men er mindre vanlig på Vestlandet.
Tsutomu Seki
Tsutomu Seki (関 勉, født 3. november 1930 i Kōchi, Japan) er en japansk astronom og en profilert enkeltoppdager av asteroider. Seki er direktør ved Geisei-observatoriet og eder kometseksjonen av Oriental Astronomical Association.
Han har oppdaget 225 asteroider, deriblant den trojanske asteroiden (5209) 1989 VW1 og Amorasteroiden (13553) 1992 JE. Han har også oppdaget en rekke kometer, deriblant C/1965 S1 (Ikeya-Seki).
Christel Boeljon
Christel Boeljon (født 30. juli 1987) er en nederlandsk profesjonell golfspiller på Ladies European Tour (LET).
I 2011 ble hun den første nederlandske spilleren på Europalaget i Solheim Cup.
Tom Clancy’s Rainbow Six: Lockdown
Rainbow Six: Lockdown er et førstepersonsskytespill, det fjerde i Rainbow Six-serien utviklet av Red Storm Entertainment, utgitt først til PlayStation 2, Xbox og GameCube høsten 2005, og senere til PC vinteren 2006. Xbox-versjonen ble utviklet av Ubisoft Montreal Studio.
Handling
Spilleren skal kontrollere en hovedperson, Rainbow-lederen Domingo «Ding» Chavez som skal lede en tropp gjennom hvert enkelt nivå. Spilleren kan gi forskjellige ordre til lag-medlemmene, for eksempel å slå ned en dør eller kaste en granat inn i et rom. Men problemer oppstår blant annet når et medlem av Raunbow, Dieter Weber, blir tatt til fange av terroristene. Handlingen finner sted i 2009. og dreier seg om en elite-enhet kalt «Rainbow» som skal slåss mot terrorisme. I dette spillet må «Rainbow» slåss mot en verdensomspennende terror-organisasjon kjent som Global Liberation Front, sammensatt av forskjellige venstreorienterte eller anarkistiske grupperinger.
Global Liberation Front har nylig stjålet et menneskeskapt virus med kallenavnet «Legion» som kan forårsake massive blødninger hos offeret og har en dødelighetsgrad på 100 prosent. Rainbow må finne og forhindre GLF fra å ta i bruk viruset. For å oppnå dette, må Rainbow-medlemmene reise fra land til land, hvor de sporer opp hvert lands GLF-celle. De må til slutt fange eller drepe cellens øverste leder.
Oppbygning
Som de andre spillene i Rainbow Six-serien er Lockdown løst bygget på romanen Rainbow Six av den amerikanske forfatteren Tom Clancy, om et internasjonalt lag antiterroristsoldater. Men i motsetning til de tidligere taktiske skytespillene i serien, som ble ansett som svært realistiske, har Lockdown et raskere og mer arkadeaktig preg, og er i større grad et rent førstepersons skytespill. Utpregede deler av de tidligere spillene, som muligheten for å planlegge et oppdrags utførelse på forhånd, og mulighet til å hoppe mellom de forskjellige antiterroristene under utførelsen, er tatt vekk i Lockdown, som har ført til sterke protester fra tilhengere av serien, som fortsatt gjerne foretrekker Tom Clancy's Rainbow Six 3: Raven Shield. I Lockdown har spilleren kun mulighet til å spille som Domingo Chavez og skarpskytteren Dieter Weber.
Ubisoft har annonsert en oppfølger, Rainbow Six: Critical Hour, som skal komme ut våren 2006. Critical Hour skal i større grad bli et taktisk skytespill enn Lockdown.
Francesca Conti
Francesca Conti (født 21. mai 1972) er en italiensk vannpolospiller.
Hun representerte Italia under Sommer-OL 2004 i Athen, hvor laget hennes tok gull.
Nummerkonto
En nummerkonto er en bankkonto der informasjon om eierens identitet oppbevares adskilt fra annen kontoinformasjon. Kontoinnehavers identitet er som regel kun kjent for noen få betrodde ansatte i finansinstitusjonen som forvalter kontoen. Etter at kontoinnehaveren har legitimert seg i forbindelse med opprettelsen av en nummerkonto, kan det foretas transaksjoner der kontoinnehaver identifiserer seg kun ved å bruke et på forhånd avtalt nummer eller pseudonym.
Som regel sendes det ikke med opplysninger om kontoinnehaver ved overføringer fra en nummerkonto til andre finansinstitusjoner.
Det er mulig å opprette nummerkonti i blant annet:
I noen land, slik som Tyskland, eksisterer det generelle forbud mot å opprette nummerkonti, i andre land er opprettelsen avhengig av særskilte tillatelser fra myndighetene (f.eks. i Singapore).
Gebyrer knyttet til nummerkonti er som regel høyere enn for vanlige konti.